kardosdrur/scandi-wiki huggingface dataset:
Mirza Džomba

Mirza Džomba () er ein kroatisk tidlegare handballspelar frå Rijeka, landslagsspelar 1997-2008. Han vart verdsmeister 2003 og olympisk meister 2004 med Kroatia sitt landslag og vinnar av meisterligaen 2006 med Ciudad Real. Han spelte på høgrekanten i angrep.

Karriere

Landslagsspel
Džomba var ein sentral spelar i det kroatiske mannskapet som frå 2003 hevda seg i verdstoppen i internasjonal handball. Såleis vann han gullmedalje ved verdsmeisterskapen 2003 og i dei olympiske leikane 2004, sidan fekk han sølvmedalje i såvel handball-VM 2005 som i handball-EM 2008. År 2004 skåra han han flest mål, 46, av alle i europameisterskapen i Slovenia, medan han i Sommar-OL 2004 i Aten skåra nest flest mål i handballturneringa. I alt skåra Džomba 719 mål på sine 173 landskampar, einast Domagoj Duvnjak har skåra fleire.

Klubbspel
Džomba var aktiv for RK Zagreb frå 1997 til 2001. Deretter gjorde han teneste i ungarske  Veszprém KC i tre sesongar. Sidan spelte han på spanske Ciudad Real i tida 2004 til 2007. Han fór så tilbake til RK Zagreb og spelte nye tre sesongar, før han avslutta med spel for polske KS Kielce i 2010/11-sesongen. Džomba tok del i fem meisterligafinalar, to med RK Zagreb, ein med Vezprem og ein med Ciudad Real enda med tap. Fyrst i sin siste meisterliga, i 2006 med Ciudad Real mot San Antonio, stod Džomba att som triumfator.

Merittar
Handball-VM 1997 for menn: Nr 13
Handball-EM 1998 for menn: Nr 8
Handball-VM 1999 for menn: Nr 10
Handball-EM 2000 for menn: Nr 6
Handball-VM 2001 for menn: Nr 9
Handball-EM 2002 for menn: Nr 16
Handball-VM 2003 for menn: Gullmedalje, siger over Tyskland
Handball-EM 2004 for menn: Nr 4
Sommar-OL 2004: Gullmedalje, siger mot Tyskland
Handball-VM 2005 for menn: Sølvmedalje, tap mot Spania 
Handball-EM 2006 for menn: Nr 4
Handball-VM 2007 for menn: Nr 5
Handball-EM 2008 for menn: Sølvmedalje, tap mot Danmark
Sommar-OL 2008: Nr 4
Vinnar av EHF-meisterligaen: 2006 for Ciudad Real
Kroatisk seriemeister: 1997, 1998, 1999, 2000, 2008, 2009, 2010 for RK Zagreb
Kroatisk cupmeister: 1998, 1999, 2000 for RK Zagreb
Ungarsk seriemeister: 2002 og 2003 for Vezprem
Ungarsk cupmeister: 2002 og 2003 for Vezprem
Spansk seriemeister: 2007 for Ciudad Real
Spansk cupmeister: 2005 og 2006 for Ciudad Real

Kjelder

Denne artikkelen bygger på «Mirza Džomba» frå ,  den 15. oktober 2023.  
Denne artikkelen bygger på «Mirza Džomba» frå ,  den 15. oktober 2023.  

Kroatiske handballspelarar
Olympiske meistrar for Kroatia
Verdsmeistrar i handball
Folk frå Rijeka
NM i turn 1986 for menn

Noregsmeisterskapen i turn 1986 for menn vart arrangert i Oslo Turnhall helga 18.–19. oktober. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane.

Tolvkamp

Kjelder
Rogalands Avis 20. oktober 1986

Noregsmeisterskap i 1986
Noregsmeisterskap i turn
Idrettstilskipingar i Oslo
Noregsmeisterskapen i turn 1990

Noregsmeisterskapen i turn 1990 vart arrangert i Laksevåghallen i Bergen helga 10.–11. november. Mennene tevla tolvkamp og kvinnene i åttekamp.

Menn

Tolvkamp

Gran sigra i bøylehest, frittståande og skranke, Jansen vann hopp og svingstang, medan Karlsen var bestemann i ringar.

Kvinner

Åttekamp

Kjelder
Bergens Arbeiderblad 12. november 1990

Noregsmeisterskap i 1990
Noregsmeisterskap i turn
Idrettstilskipingar i Hordaland
Vaalermoor

Vaalermoor er ein kommune i Kreis Steinburg i forbundslandet Schleswig-Holstein i Tyskland. I 2021 hadde han 128 innbyggjarar.

Vaalermoor ligg kring 12 km vest for Itzehoe, ved grensa til geestlandskapet Hohenwested. Nokre kilometer vest for kommunen går Kielkanalen, nordvest for Bundesstraße 431 frå Itzehoe til Heide.

Kommunen er del av kommunalforbundet Amt Schenefeld i lag med 21 andre kommunar.

Stokkebåten frå Vaalermoor er ein båt frå jernalderen som er funnen her.

Kjelder 

Denne artikkelen bygger på «Vaalermoor» frå ,  den 15. oktober 2023.

Bakgrunnsstoff

Byar i Schleswig-Holstein
Kommunar i Schleswig-Holstein
Christian Morgenstierne

Christian Frederik Jacob von Munthe av Morgenstierne () var ein norsk arkitekt frå Oslo som i kompaniskap med Arne Eide forma ei rekke markerte bygningar i heimbyen.

Morgenstierne var murar, utdanna 1895-98 ved Statens kunst- og håndverksskole. Så barst det 1898-1900 til den tekniske høgskulen i Charlottenburg i Berlin. I 1904 tok han arkitekt-eksamen i Chicago og arbeidde i USA dei neste fem åra. År 1909 vende han heim og var med å grunnleggje firmaet Morgenstierne & Eide i Oslo. Firmaet stod bak utforminga av ei rekke bygningar til ulike formål, både arbeidarbustader, hageby, villabygg og skular. Torggata Bad, Aker Sparebank og Folketeaterbygningen er døme på Morgenstierne sine stildrag.

Morgenstierne hadde fleire offentlege verv i byutvikling og han var formann i Oslo Arkitektforening frå 1919. Han vart tildelt St. Olavs Orden i 1948.

Kjelder
Norsk Allkunnebok. VIII. bandet. 1958

Norske arkitektar
Folk frå Oslo
Ingeborg Møller

Ingeborg Møller (), opphavleg Katharina Elisabet Storm, var ein norsk forfattar frå Oslo. Ho var dotterdotter til Peter Andreas Munch.

Møller gav frå 1923 ut ei rekke romanar som tok opp kulturhistoriske emne, gjerne prega av eit antroposofisk og religiøst grunnsyn. Trilogien om Job Sveinungsson kom ut 1925–29, omarbeidde ho på sine eldre dagar til Herrens regn. I den nemnde trilogien og i mange andre romanar synte Møller seg som ein kjennar av tenkemåtar, stil og miljø i ulike periodar. I 1948 gav ho ut ein biografi over Henrik Steffens, året etter kom Goethe, et omriss av hans liv og verk. Hennar siste bok, eventyrsamlinga Ridderen med det mørke smilet, kom ut i 1958.

Kjelder
Norsk Allkunnebok. VIII. bandet. 1958

Norske forfattarar
Folk frå Oslo
Manny Charlton

Manuel «Manny» Charlton () var ein britisk gitarist og produsent. 
Han er mest kjend som ein av grunnleggjarane av det skotske hardrockbandet Nazareth, som han spelte med mellom 1968 og 1990.

Charlton var fødd i La Linea i Andalucía i Spania, men voks opp frå toårsalderen i Dunfermline i Skottland etter at familien emigrerte. Han døydde i Texas i USA.

Kjelder 

Denne artikkelen bygger på «Manny Charlton» frå ,  den 15. oktober 2023.  

Skotske gitaristar
Spanske gitaristar
Britiske hardrockmusikarar
John Wyndham

John Wyndham Parkes Lucas Beynon Harris () var ein britisk science fiction-forfattar som hovudsakleg var kjend under namnet John Wyndham. Tidleg i den skrivande karrieren sin brukte han forskjellige namnekombinasjonar, som John Beynon og Lucas Parkes. Boka The Outward Urge blei gitt ut med to namn: John Wyndham og Lucas Parkes, som om han var to forfattarar i samarbeid.

Liv og virke 
Etter skuletida (1921), studerte Wyndham landbruk. Han ombestemte seg og ville studera ved University of Oxford, med økonomisk støtte frå familien. I 1925 bestemte han seg for å skriva etter å ha prøvd seg i ulike rolle, som bonde, med juss og med reklame. På 1930-talet skreiv han jamleg for amerikanske tidsskrift, såvel krim som science fiction.

Broren hadde gjort suksess med fire bokutgjevingar, noko som inspirerte Wyndham til å legga om stilen til boka The Day of the Triffids. Denne slo svært godt an og etablerte Wyndham som eksponent for science fiction i England. Boka kom òg på norsk, og blei sendt som høyrespel i NRK.

Etter eit 20 årig kjennskap, gifta han seg med Grace Wilson i 1963. Han flytta då ut frå den litterære klubben sin og kjøpte eit hus nær Petersfield i Hampshire i nærleiken av den gamle kostskulen sin Bedales School.

Hovudverk 

 The Day of the Triffids 
 The Kraken Wakes, utgitt i USA som Out of the Deeps.
 The Chrysalids, utgitt i USA som Re-Birth. Blei høyrespel i BBC Radio 4 tidleg i 1980-åra.
 The Midwich Cuckoos, to filmatisert to gonger som Village of the Damned.
 Trouble with Lichen
 Chocky, grunnlag for ein TV-serie for Thames Television.
 Web

Bibliografi (utval)

Romanar 

 Foul Play Suspected (1935)
 The Secret People (1935)
 Planet Plane (også kjent som Stowaway to Mars, 1936)
 The Day of the Triffids, norsk tittel I trifidenes dager (Gyldendal Norsk Forlag 1955)
 The Kraken Wakes (også kjent som Out of the Deeps, 1953), norsk tittel Invasjon fra dypet (Fredhøis Forlag 1969) ISBN 82-04-00273-4
 The Chrysalids (også kjent som Re-Birth, 1955)
 The Midwich Cuckoos (1957)
 The Outward Urge (1959)
 Trouble with Lichen (1960)
 Chocky (1968, gjort om til en fjernsynsserie for barn på ITV i 1985)

Posthum roman 

 Web (1979), gitt ut av bustyret

Novellesamlinger 

 Jizzle (1954)
 The Seeds of Time (1956)
 Tales of Gooseflesh and Laughter (1956)
 Consider Her Ways and Others (1961)
 The Infinite Moment (1961)

Posthume samlingar 

 Sleepers of Mars (1973)
 The Best of John Wyndham (1973)
 Wanderers of Time (1973)
 Exiles on Asperus (1979)
 No Place like Earth (2003)

Høyrespel 

 Revolt of the Triffids (1951), norsk tittel I trifidenes dagar (NRK Lydbokforlaget 1999) ISBN 9788242108531

Kjelder 

Denne artikkelen bygger på «John Wyndham» frå ,  den 15. oktober 2023.

Bakgrunnsstoff 

 The John Wyndham Archive, Universitetet i Liverpool.
 «John Wyndham», The Guardian
 Priest, Christopher: Portrait of Wyndham and Wells, UK: Tiscali

Folk frå Birmingham
Engelskspråklege forfattarar
Engelske forfattarar
Forfattarar frå 1900-talet
Psevdonym
Kari Nessa Nordtun

Kari Nessa Nordtun () er ein norsk politikar for Arbeidarpartiet som var ordførar i Stavanger kommune frå oktober 2019 til oktober 2023. Sidan oktober 2023 har ho vore kunnskapsminister i regjeringa Støre.

Liv og virke

Bakgrunn 
Kari Nessa Nordtun er dotter av den tidlegare ordføraren i Stavanger og stortingsrepresentant for Arbeidarpartiet Tore Nordtun. Nessa Nordtun var elev ved Stavanger katedralskule.

Advokat 
Nordtun er utdanna jurist ved Universitetet i Bergen. Etter ho fullførte utdanninga si yrkte ho som advokatfullmektig og seinare som advokat for advokatfirmaet Sjødin, Meling & Co, og dinest for advokatfirmaet Elden DA. I samband med 22 juli-saka var Nordtun mellom anna bistandsadvokat for fornærma og etterlatne. Ho har permisjon frå yrket som advokat for å driva politisk arbeid.

Politisk karriere 
Nordtun har vore folkevald i Stavanger bystyre sidan 2011. Ho har vore medlem av formannskapet i Stavanger frå 2013, kommunalutvalet frå 2015 og kommunalstyret for byutvikling i Stavanger frå 2015. Frå januar 2017 var ho gruppeleiar for  Stavanger Arbeiderparti si bystyregruppe.

Kommunevalet i 2019 
Ved kommunevalet 2019 vart Arbeiderpartiet det største partiet i Stavanger med 25,4 % av røystene. Partiet gjekk veikt tilbake, men mykje mindre tilbake enn i resten av landet og fekk ved valet høgare oppslutnad i Stavanger enn i Oslo, Bergen og Trondheim. Etter valet leia Nordtun ein fleirtalskoalisjon med støtte frå Folkeaksjonen Nei til mer Bompenger, MDG, Raudt, Senterpartiet og SV.

Kommunevalet i 2023 
Medan oppslutnaden til Arbeidarpartiet gjekk markant ned fleire stader i landet, ende Arbeidarpartiet i Stavanger til topps med 32,1 % oppslutnad, og vart det største partiet i Stavanger ved kommunevalet i 2023. Noko av årsaka til den høge oppslutnaden kunne skuldast innføringa av gratis kollektiv månader før valet. Arbeidarpartiet greidde likevel ikkje å danna eit formannskap.

Ved valet, både i 2019 og 2023, fekk Nessa Nordtun flest personstemmer i kommunen.

Statsråd
Etter at ho gjekk av som ordførar i Stavanger, vart ho tilbode ministerpost i regjeringa Støre. Ho vart utnemnd til kunnskapsminister den 16. oktober 2023.

Kjelder 

Delar av denne artikkelen bygger på «Kari Nessa Nordtun» frå ,  den 15. oktober 2023.  

Folk frå Stavanger
Norske advokatar
Ap-ordførarar i Rogaland
Ordførarar i Stavanger
Vlado Šola

Vladimir Šola, kjent som Vlado Šola, () er ein kroatisk tidlegare handballspelar frå Prisoje. Han vart verdsmeister 2003 og olympisk meister 2004 med Kroatia sitt landslag. Målvakta Šola vekte mykje åtgaum for sitt sprelske spel og energiske framtoning.

Karriere

Landslagsspel
Sola deltok i 132 landskampar frå debuten 1991 til hans siste kamp i 2005. Han fekk med seg EM-sølv i 1994, VM-sølv i 1995, VM-gull 2003, OL-gull 2004 og VM-sølv 2005.

Klubbspel
Frå 1985 til 1995 var han aktiv i Medveščak, eit lag som fram til 1990 sikra han fire cup-pokalar i dåverande Jugoslavia. Åra frå 1996 til 2006 spelte han på lag i Tyskland, Sveits, Frankrike og Ungarn. Etter to år i Vezprem, flytta han i 2006 til heimlandet og avslutta med å spele i to sesongar for RK Zagreb.

Merittar
Handball-EM 1994 for menn: Bronsemedalje
Handball-VM 1995 for menn: Sølvmedalje, tap mot Frankrike
Handball-EM 1996 for menn: Nr 5
Handball-VM 2003 for menn: Gullmedalje, siger over Tyskland
Handball-EM 2004 for menn: Nr 4
Sommar-OL 2004: Gullmedalje, siger mot Tyskland
Handball-VM 2005 for menn: Sølvmedalje, tap mot Spania 
Handball-EM 2006 for menn: Nr 4
Jugoslavisk cupmeister: 1986, 1987, 1989, 1990 for Medveščak
Ungarsk seriemeister: 2005, 2006 for Vezprem
Ungarsk cupmeister: 2005, 2006 for Vezprem
Kroatisk seriemeister: 2007, 2008 for RK Zagreb
Kroatisk cupmeister: 2007, 2008 for RK Zagreb

Kjelder

Denne artikkelen bygger på «Vlado Šola» frå ,  den 16. oktober 2023.  
Denne artikkelen bygger på «Vlado Šola» frå ,  den 16. oktober 2023.  

Kroatiske handballspelarar
Olympiske meistrar for Kroatia
Verdsmeistrar i handball
Eulalia-sekvensen

Eulalia-sekvensen () er det eldste overlevande stykket fransk hagiografi og ein av dei eldste tekstane som framleis finst på folkemålet langues d'oïl (gammalfransk). Han stammar frå rundt 880.

Eulalia av Mérida var ein tidleg kristen martyr frå Mérida i Spania som blei drepen under forfølgingane til Diokletian rundt 304. Sekvensen fortel soga hennar i 29 vers,  der ho står imot trugsmål frå heidningar, forsøk på bestikking og tortur frå den heidenske keisaren Maximianus. Ho overlever ved eit mirakel å bli brunnen på bålet, men blir til slutt halshoggen. Då stig ho opp til himmelen i form av ei due.

Sekvensen blei skriven på vers ein gong kring 880, like etter at relikviane til ein helgen med det same namnet, Eulalia av Barcelona, blei oppdaga i 878.

Manuskriptet som inneheld sekvensen er ei samling preiker av Gregor av Nazianz. Det er fyrst omtalt i ein katalog frå 1100-talet i biblioteket i Saint-Amand kloster, sjølv om ein har datert sjølve manuskriptet til byrjinga av 800-talet. Det er ikkje kjent sikkert kvar det blei laga. B. Bischoff har føreslått at det kom frå ei skrivarstove i (Låge) Lothringen, men ikkje frå Saint-Amand sjølv, gitt stilen til oppbygginga og handskrift, som ikkje matchar andre manuskript som blei laga der i same periode.

Manuskriptet er likevel mindre viktig for det opphavleg innhaldet sitt enn for dei tomme sidene som seinare skriftlærde fylte med fleire tekster. Desse inkluderer:

 den øvre halvdelen av f141: eit latinsk dikt på 14 radar om heilage Eulalia () 
 den øvre halvdelen av f141v: Eulalia-sekvensen i folkeleg romansk
 frå botnen av f141v til toppen av f143:  (), skriven på ein variant av det gamle høgtyske språket.

Då Jean Mabillon vitja Saint-Amand i 1672, laga han ein kjapp kopi av , men verken han eller dei som var med han verker som å ha forstått tydinga av sekvensen som stod før denne. Då Mabillon og historikaren Johannes Schilter prøvde å få ei betre transkripsjon av  i 1693, kunne ikkje munkane i klosteret finna manuskriptet. Det var tapt gjennom heile 1700-taket, til heile innhaldet i klosterbiblioteket blei konfiskert og overført til Valenciennes i 1792, etter ordre frå revolusjonsregjeringa . I september 1837 vitja Hoffmann von Fallersleben til biblioteket i Valenciennes for å prøva å finna att den tapte teksten til . Han fortel at det berre tok han ein ettermiddag å finna manuskriptet og skjøna at det inneheldt ein annan viktig tekst, Eulalia-sekvensen.

Tekst 
Eulalia-teksten er ein sekvens eller «prose» som består av 14 assonante kuplettar, kvar skriven på ei linje og skilt av eit punktus, etterfølgd av eit siste coda-vers utan eit versepar. Sekvensen følgjer ikkje ein streng metrikk. Dei fleste kuplettane består av to vers på ti stavingar, men nokre har 11, 12 eller 13 stavingar.

Ein transkripsjon av den opphavlege teksten er under (med forkorta ord utvida og nokre ordgrenser innført), saman med ein rekonstruert fonetisk transkripsjon og ei engelsk omsetjing.

Kjelder

Denne artikkelen bygger på «Sequence of Saint Eulalia» frå ,  den 16. oktober 2023.

Bibliografi 

 
 
 
 
 
 
 
 
 
 
 
 
 
 
 
 
Fransk litteratur
Mellomalderlitteratur
Steffen Olai Steffensen

Steffen Olai Steffensen, til vanleg S.O. Steffensen, () var ein norsk gardbrukar og politikar frå Fet i Akershus, stortingsmann og 1886-1902 ordførar.

Steffensen tok eksamen 1863 ved ein landbruksskule på storgarden Abildsø i dåverande Aker herad. Frå 1871 dreiv han garden Blæsa i Fet, gardsbruket mor hans kom frå. Han var medlem i heradsstyret 1872-84 og 1886-1902, frå 1886 ordførar til 1902. Medlem i amstutvalet 1887-99. I tillegg var han forlikskommissær i fleire bolkar frå 1887 til kringom 1915, åstadskommissær, skattekommissær, medhjelpar i kyrkja, og hadde elles ei rad andre verv i det private og offentlege liv. Valperioden 1898-1900 representerte han Akershus på Stortinget, medlem i Konstitusjonskomiteen. Frå 1909 var han styreformann i Kristiania meieribolag.

Kjelder
Lindstøl, Tallak: Stortinget og Statsraadet 1814-1914. Kristiania, 1914.
Aftenposten 28. desember 1928

Stortingsrepresentantar 1898-1900
Norske gardbrukarar
Folk frå Fet
Norske gardbrukarar frå 1800-talet
Norske gardbrukarar frå 1900-talet
Ordførarar i Fet
Noregsmeisterskapen i turn 1991

Noregsmeisterskapen i turn 1991 vart arrangert i Hasle turnhall i Oslo helga 25.–26. mai. Mennene tevla tolvkamp og kvinnene i åttekamp.

Menn

Tolvkamp

Kvinner

Åttekamp

Kjelder
Arbeiderbladet 27. mai 1991

Noregsmeisterskap i 1991
Noregsmeisterskap i turn
Idrettstilskipingar i Oslo
Noregsmeisterskapen i turn 1992

Noregsmeisterskapen i turn 1992 vart arrangert i Mandal helga 28.–29. mars. Mennene tevla sekskamp og kvinnene i firkamp.

Menn

Sekskamp

Kvinner

Firkamp

Kjelder
Sportsboken 92-93. Sportsboken As/VG. 1992.

Noregsmeisterskap i 1992
Noregsmeisterskap i turn
Idrettstilskipingar i Agder
Pamela Badjogo

Pamela Badjogo ( er ein gabonsk jazzsongar og tidlegare medlem av supergruppa Les Amazones d'Afrique.

Badjogo var fødd i Libreville. Under oppveksten song ho i eit kyrkjekor. I 2005 flytta ho til Bamako i Mali for å studera biologi. Ho byrja å synga og spela inn låtar, og i 2007 nådde ho finalen i musikkshowet Casa Sanga på TV-kanalen Africable, som blir sendt i store delar av det fransktalande Afrika. Det fyrste albumet hennar, Mes Couleurs, kom uti 2015.

Badjongo song ved avslutningsseremonien for den afrikanske meisterskapen i fotball for herrar i Liberville 2017. Ho er busett i Lyon i Frankrike.

Musikkstilen hennar er ei blanding av afropop, blues og jazz som ho syng på fransk og bantuspråk.

Diskografi 

 2015 Kanou 
 2020 Kaba

Kjelder 

Denne artikkelen bygger på «Pamela Badjogo» frå ,  den 16. oktober 2023.

Bakgrunnsstoff

Gabonske musikarar
Folk frå Libreville
Noregsmeisterskapen i turn 1993

Noregsmeisterskapen i turn 1993 vart arrangert i Stavanger helga 13.–14. november. Mennene tevla sekskamp og kvinnene i firkamp.

Menn

Sekskamp

Kvinner

Firkamp

Kjelder
Sportsboken 94-95. Chr. Schibsteds Forlag. 1994.

Noregsmeisterskap i 1993
Noregsmeisterskap i turn
Idrettstilskipingar i Rogaland
Spenge

Spenge er ein by og ein kommune nordaust i forbundslandet Nordrhein-Westfalen i Tyskland, om lag 15 km nord for Bielefeld. Kommunen omfattar 40,4 km² og hyser 14 416 ibuarar (2022).

Kommunen grensar i nord mot forbundslandet Niedersachsen.

Kjelder

Denne artikkelen bygger på «Spenge» frå ,  den 16. oktober 2023.

Bakgrunnsstoff

Byar i Nordrhein-Westfalen
Enger i Tyskland

Enger er ein by og ein kommune nordaust i forbundslandet Nordrhein-Westfalen i Tyskland, 15 km nord for Bielefeld. Kommunen omfattar 41,2 km² og hyser 20 705 ibuarar (2022).

Enger har hatt byrettar sidan 1719.

Kjelder

Denne artikkelen bygger på «Enger» frå ,  den 16. oktober 2023.

Bakgrunnsstoff

Byar i Nordrhein-Westfalen
Hiddenhausen

Hiddenhausen er ein kommune med fleire småbyar nordaust i forbundslandet Nordrhein-Westfalen i Tyskland, ei 20 km nord for Bielefeld. Kommunen omfattar 23,9 km² og hyser 20 000 menneske.

Kjelder

Denne artikkelen bygger på «Hiddenhausen» frå ,  den 16. oktober 2023.

Bakgrunnsstoff

Byar i Nordrhein-Westfalen
Bünde

Bünde er ein by og ein kommune nordaust i forbundslandet Nordrhein-Westfalen i Tyskland, ei 25 km nord for Bielefeld. Kommunen omfattar 59,3 km² og 46 000 ibuarar.

Kjelder

Denne artikkelen bygger på «Bünde» frå ,  den 16. oktober 2023.

Bakgrunnsstoff

Byar i Nordrhein-Westfalen
Flyktningkonvensjonen

Flyktningkonvensjonen, i norsk lovverk kalla Konvensjon om flyktningers stilling, er ein konvensjon som blei utarbeidd av Dei sameinte nasjonane (SN) i kjølvatnet av andre verdskrigen for å sikra at alle flyktningar får dei universelle menneskerettane som er formulerte i Menneskerettserklæringa frå 1948.

Konvensjonen blei vedtatt av generalforsamlinga i SN den 28. juli 1951, og kom i kraft 22. april 1954, etter at han var ratifisert av 35 statar. Den opphavlege konvensjonen tok berre for seg europearar som hadde flykta før 1951, i praksis folk som hadde flykta som følgje andre verdskrigen. Ein tilleggsprotokoll til flyktningkonvensjonen vedtatt i 1967 gjorde reglane i konvensjonen gjeldande for alle, uansett kva tid dei flykta og kva stad dei flykta frå.

Flyktningkonvensjonen definerer i artikkel 1 a kven som blir rekna som flyktning og gir alle flyktningar rett til å søka vern mot forfølging. Den enkelte staten bestemmer kven som blir omfatta av vilkåra, og dette kan ha ulik tolking i dei enkelte statane.

Non refoulement-prinsippet i artikkel 33 er mest sentralt i vernet og er forbodet mot å returnera flyktningar til heimlandet eller til eit anna utrygt område. Flyktningkonvensjonen gjev òg nokre viktige rettar for flyktningar som rett til arbeid, utdanning, rett til å organisera seg og tilgang til domstolane i landet.

Kjelder 

Denne artikkelen bygger på «Flyktningkonvensjonen» frå ,  den 16. oktober 2023.

Bakgrunnsstoff 

 SN sin høgkommissær for flyktningar (UNCHR)
 Konvensjon om flyktningers stilling ved lovdata.no

Dei sameinte nasjonane
Flyktningar
Internasjonale avtalar
Grand Theft Auto

Grand Theft Auto er ein serie med action-eventyrspel laga av David Jones og Mike Dailly. Spela er produsert under spelselskapet Rockstar Games. Dei første to spela var 2D-spel i fugleperspektiv, men etter GTA III har alle spela vore 3D-spel i tredjeperson. Spelet er namna etter det amerikanske uttrykket for å stele køyretøy. Spelet gjeng ut på å gjere fleire forskjellige oppdrag for å kome vidare i spelet.

Kjelder

 
Dataspel utvikla av Rockstar Games
Android-spel
Game Boy Advance-spel
Game Boy Color-spel
IOS-spel
MacOS-spel
DOS-spel
Nintendo DS-spel
PlayStation-spel
PlayStation 2-spel
PlayStation 3-spel
PlayStation 4-spel
PlayStation Portable-spel
Windows-spel
Xbox-spel
Xbox 360-spel
Xbox One-spel
Dataspel utvikla i Storbritannia
Sametingsrepresentantar i Noreg 2021–2025

Dette er ei liste over sametingsrepresentantar i Noreg 2021–2025. Lista omfattar alle som blei valde til det norske Sametinget i Sametingsvalet 2021. Det blei vald 39 representantar fordelte på sju valkrinsar. Denne sametingsperioden blei offisielt opna 20. oktober 2021.

Representantar

Kjelder

Denne artikkelen bygger på «Liste over sametingsrepresentanter i Norge 2021–2025» frå , den 17. oktober 2023.

Bakgrunnsstoff 
 
 Sametingets representanter 2021-2025; sametinget.no

2021–2025